Acer caesium

Acer caesium er en lønneart fra Asia.

Den er et løvfellende tre som blir opptil 25 m høyt. Barken er grå. Bladstilken er glatt, 10–15 cm lang og grønn med purpurskjær. Bladene er 11–21 cm lange og 11–14 cm brede med hjerteformet grunn og 5, mer sjeldent 3, fliker. Bladranden er sagtannet, og flikene er tilspisset. Blomsterstanden er en endestilt halvskjerm med gulgrønne blomster. Frukten er en glatt, 4–5,5 cm lang samara.

Acer caesium vokser i fjellskoger 2000–3700 moh. Den er utbredt i Kina (sørøstlige Gansu, sørvestlige Henan, vestlige Hubei, Ningxia, sørlige Shaanxi, Sichuan, sørøstlige Tibet, nordvestlige Yunnan), nordlige India, Nepal og Pakistan.

Litteratur

Eksterne lenker 
 

Lønneslekten
Planter formelt beskrevet i 1874
Det indiske subkontinents flora
Tropiske Asias flora